สวัสดีค่ะ อยากจะสอบถามว่า หลังจากทานยาคุมแผงแรกหมด สามารถมีเพศสัมพันธ์แบบหลั่งในได้เมื่อไหร่คะเมื่อเริ่มทานยาแผงที่สอง โดยที่ไม่เสี่ยงต่อการตั้งครรภ์ แล้วต้องเริ่มทานยาคุมแผงที่สองในช่วง 5 วันแรกของการมีประจำเดือนหรือ นับจากแผงแรกไปอีก 7 วันคะ ขอบค่ะ
สวัสดีค่ะการใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีการกินยาต่อแผงนั้น เมื่อแผงยาเดิมหมด (กรณีเป็นแบบ 28 เม็ด) หรือเว้นยาครบ 7 วันแล้ว (กรณีเป็นแบบ 21 เม็ด) นั้น ให้กินยาในแผงใหม่ต่อไปทันที หากทำได้ดังนี้ ประสิทธิภาพยาจะยังคงอยู่ต่อเนื่อง และสามารถมีเพศสัมพันธ์ได้ตั้งแต่การกินยาเม็ดแรกของการต่อแผง